Úradné hodiny a rezervačný systém
Od 1. júla 2017 sa menia úradné hodiny konzulárneho oddelenia, pričom na vybavenie väčšiny konzulárnych podaní bude nevyhnutné si vopred rezervovať termín. Ostatné podania, na ktoré nebude potrebné rezervovanie termínu, sa budú vybavovať podľa poradia v úradných hodinách v nižšie uvedenej tabuľke.
Konzulárne podania s nutnosťou rezervovania termínu na osobné podanie na veľvyslanectve sa budú vybavovať v pracovné dni od 8.15 do 12.00. Rezervovanie termínu je možné elektronicky (v prípade technických problémov telefonicky v pracovné dni čase od 13.30 do 15.30 na telefónnom čísle: 233 113 003). Rezervovanie termínu je možné najskôr 3 mesiace vopred.
Rezervovanie termínu podania žiadosti je nutné pre nasledovné podania:
1. Žiadosť o vydanie cestovného pasu
2. Žiadosť o vydanie občianskeho preukazu
3. Žiadosť o vydanie vodičského preukazu
4. Žiadosť o zápis narodenia do osobitnej matriky a vydanie slovenského rodného listu
5. Žiadosť o zápis sobáša do osobitnej matriky a vydanie slovenského sobášneho listu
6. Žiadosť o zápis úmrtia do osobitnej matriky a vydanie slovenského úmrtného listu
7. Žiadosť o vydanie osvedčenia o štátnom občianstve SR
8. Žiadosť o udelenie štátneho občianstva SR
9. Žiadosť o prepustenie zo štátneho zväzku SR
O výpis z registra trestov je možné požiadať bez rezervovania termínu v nižšie uvedených úradných hodinách alebo je možné rezervovanie konkrétneho termínu.
Okrem uvedených podaní je možné samostatné rezervovanie termínu na podanie žiadosti o cestovný pas pre deti do 6 rokov veku, pričom žiadosti sa budú vybavovať vždy vo štvrtok v čase od 13.00 do 15.00 hod.. Rezervovať termín je možné telefonicky v pracovné dni v čase od 13.30 do 15.30 na telefónnom čísle: 233 113 000.
Ostatné konzulárne podania neuvedené vyššie sa budú vybavovať podľa poradia v nasledovných úradných hodinách:
|Úradné hodiny||Poznámka|
|Pondelok||8.15 – 11.00|
|Utorok||8.15 – 11.00||13.00-15.00 len pre výbery hotových dokladov (pasov, OP, VP, matričných dokladov)|
|Streda||8.15 – 11.00|
|Štvrtok||8.15 – 11.00||13.00-15.00 len pre objednaných žiadateľov na podanie žiadosti o vydanie cestovného pasu pre deti do 6 rokov veku (podmienkou je slovenský rodný list dieťaťa)|
|Piatok||8.15 – 11.00|
Dátum poslednej aktualizácie: 2017-07-03 11:36:58.809 Dátum vytvorenia: Thu Mar 30 16:00:29 CEST 2017